CELEX: 32018B0664
Language: da
Date: 2017-03-23 00:00:00
Title: Afgørelse (EU) 2018/664 på plenarmødet i Den Fælles Afviklingsinstans af 23. marts 2017 om decharge for budgettets gennemførelse og om regnskabsafslutningen i Den Fælles Afviklingsinstans for regnskabsåret 2015 (SRB/PS/2017/02)

30.4.2018   
            
            
               DA
            
            
               Den Europæiske Unions Tidende
            
            
               L 110/139
            
         AFGØRELSE (EU) 2018/664 PÅ PLENARMØDET I DEN FÆLLES AFVIKLINGSINSTANS
   af 23. marts 2017
   om decharge for budgettets gennemførelse og om regnskabsafslutningen i Den Fælles Afviklingsinstans for regnskabsåret 2015 (SRB/PS/2017/02)
   DEN FÆLLES AFVIKLINGSINSTANS HAR PÅ PLENARMØDET,
   under henvisning til artikel 50, stk. 1, litra b), og artikel 63, stk. 8, i forordning (EU) nr. 806/2014 af 15. juli 2014 om ensartede regler og en ensartet procedure for afvikling af kreditinstitutter og visse investeringsselskaber inden for rammerne af en fælles afviklingsmekanisme og en fælles afviklingsfond og om ændring af forordning (EU) nr. 1093/2010 (1),
   under henvisning til artikel 103, 104 og 105 i finansforordningen for Den Fælles Afviklingsinstans som vedtaget ved afgørelse på plenarmødet den 25. marts 2015 (SRB/PS/2015/05) og ændret ved afgørelse på plenarmødet den 16. marts 2016 (SRB/PS/2016/13),
   under henvisning til afgørelse på plenarmødet den 6. januar 2017 om iværksættelse af proceduren for plenarmødet om at meddele formanden for Den Fælles Afviklingsinstans decharge for gennemførelsen af budgettet (SRB/PS/2017/01),
   under henvisning til det endelige årsregnskab for Den Fælles Afviklingsinstans for regnskabsåret 2015 som godkendt på mødet den 28. juni 2016,
   under henvisning til årsrapporten om Den Fælles Afviklingsinstans' aktiviteter i regnskabsåret 2015 som vedtaget på mødet den 28. juni 2016,
   under henvisning til Revisionsrettens årlige beretning indeholdende revisionserklæringen om regnskabernes rigtighed samt lovligheden og den formelle rigtighed af de underliggende transaktioner og den forsvarlige økonomiske forvaltning for regnskabsåret 2015 sammen med Den Fælles Afviklingsinstans' svar,
   under henvisning til Revisionsrettens beretning i medfør af artikel 92, stk. 4, i forordning (EU) nr. 806/2014 om enhver eventualforpligtelse, (enten for Afviklingsinstansen, Rådet, Kommissionen eller andre) der opstår som følge af Afviklingsinstansens, Rådets og Kommissionens udførelse af deres opgaver i henhold til denne forordning, sammen med Afviklingsinstansens, Rådets og Kommissionens svar.
   TRUFFET FØLGENDE AFGØRELSE:
   
               1.
            
            
               At meddele formanden for Den Fælles Afviklingsinstans decharge for gennemførelsen af Afviklingsinstansens budget for regnskabsåret 2015
            
         
               2.
            
            
               At godkende Den Fælles Afviklingsinstans' regnskabsafslutning for regnskabsåret 2015
            
         
               3.
            
            
               At fremsætte sine bemærkninger i nedenstående forslag
            
         
               4.
            
            
               At pålægge formanden for Den Fælles Afviklingsinstans at meddele denne afgørelse til Rådet, Kommissionen og Revisionsretten med henblik på offentliggørelse i Den Europæiske Unions Tidende og på SRB's websted.
            
         
      Udfærdiget i Bruxelles, den 23. marts 2017.
      
         
            På vegne af Afviklingsinstansens plenarmøde
         
         Frank ELDERSON
         
            Medlem på SRB's plenarmøde
         
      
   
   
      (1)  EUT L 225 af 30.7.2014, s. 1.